丹元子步天歌 北方七宿 三
作者：王希明
朝代：唐

paragraphs: 女，四星如箕主嫁娶。
十二諸國在下陳，先從越國向東論。
東西兩周次二秦，雍州南下雙鴈門。
代國向西一晉伸，韓魏各一晉北輪。
楚之一國魏西屯，楚城南畔獨燕軍。
燕西一郡是齊鄰，齊北兩邑平原君。
欲知鄭在越下存，十六黃星細區分。
五箇離珠女上星，敗瓜珠上瓠瓜生。
兩箇各五瓠瓜明，天津九箇彈弓形。
兩星入午河中橫，四箇奚仲天津上，七箇仲側扶筐星。